## Trekantsamarbejdets Vintercup / vintertræningsløb 2019-20

Et samarbejde mellem orienteringsklubberne i Trekantområdet.

Løbene afvikles primært lørdage i november 2019, januar 2020 – marts 2020. Der er fri start tid mellem kl. 12.00 og 13.00

Postindsamlingen kan starte kl 14.

|  |  |  |  |  |  |  |
| --- | --- | --- | --- | --- | --- | --- |
| **Dato** | **Arrangør** | **Skov** | **Vintercup** | **Afmærkning / mødested** | **BRIK** | **BAD** |
| 02.11.19 | KOK | Sdr. Stenderup | Ja | Stenderupvej/Skovhavevej / Strømholtgårdvej 1, 6091 Bjert. | SI | Nej |
| 09.11.19 | Melfar | Kongebroskoven | Ja | Naturcenteret Galsklintvej 2 | SI | Nej |
| 16.11.19 | FROS | Houens Odde | Nej | Nr.Bjertvej/Eltangvej | SI | Nej |
| 23.11.19 | SNAB | Haraldskær | Ja | Kærhuset ved Haraldskær Avlsgård | SI | Nej |
| 30.11.19 | SNAB | Munkebjerg Vest | Nej | Afmærkning fra Sadelmagervej 14 | SI | Nej |
| 07.12.19 | FROS | Hemmelig | Nej | Julefidusløb – Indbydelse følger |  |  |
| 31.12.19 | Melfar | Teglgårdsskoven/Nytårsløb (Betaling) | Nej | Staurbyskovvej 6, 5500 Middelfart – Indbydelse følger |  |  |
| 04.01.20 | GORM | Hastrup | Ja | Kjærvej 1/Hastrupvej 7323 Give | SI | Nej |
| 11.01.20 | SNAB | Sønderskoven | Nej | Granhytten ved Søndermarkskolen | SI | Nej |
| 18.01.20 | KOK | Marielund | Nej | “Bøgelund”, Bramdrupskovvej 40, 6000 Kolding  | SI | Ja |
| 25.01.20 | Melfar | Middelfart by | Nej | Teglværksgade/Nygade, 5500 Middelfart | SI | Nej |
| 02.02.20 (søndag) | KOK | Hemmelig | Nej | KOK Fidusløb – Indbydelse følger |  | Ja |
| 08.02.20 | (HTF) | (Jels) | Nej | Vinterferie |  |  |
| 15.02.20 | - | - | **-** | Vinterferie | - | - |
| 22.02.20 | FROS | Damgård | Ja | Sammen med U1/U2 | SI | Nej |
| 29.02.20 | WOC2020 | Vingsted | Nej | Vingstedcenteret | SI | Nej |
| 07.03.20 | GORM | Jelling skov | Ja | Abrahamsens gård Skovgade 27B, 7300 Jelling | SI | Ja |

## Regler

Hver klub har ansvaret for at afvikling af mindst to træningsløb, hvoraf mindst 1 skal være tællende i Vinter Cup. Der skal tilbydes mulighed for lånebrik og plastlommer. Løse postdefinitioner skal forefindes - som minimum ved Vinter Cup.

## Baner

Der konkurreres i følgende baner:

|  |  |  |
| --- | --- | --- |
| Bane + Sværhedsgrad | Længder | Konkurrence - klasse |
| Mini – Begynder / let | 2,5 – 3,5 km | D + H op til 12 år |
| Midi – Mellemsvær | 4,0 – 5,0 | D + H |
| Maxi 1 – Svær | 6,0 – 7,5 | D + H |
| Maxi 2 - Svær | 4,5 – 5,5 | D + H |
| Maxi 3 – Svær – Blå bane | 3,0 – 3,5 | D + H |

Alder noteres på resultatliste for Mini-Begynder/let, eller over 12 år markeres med UFK (Uden for konkurrence).

## Pointgivning

Der gives 100 point til vinderen af den enkelte klasse. Løbere der løber mellem 1 sek. og 1 minut langsommere får 99 point; mellem 1,01 minutter og 2 minutter langsommere tildeles 98 point; 2,01 minutter og 3 minutter langsommere 97 point og så fremdeles. Eks. vinder i tiden 44,01 får 100 point. Tiden 44,02 - 45,01 giver 99 point, mens 45,02 – 46,01 giver 98 point osv.

## Tællende løb

6 på forhånd definerede løb kan giver point i Vinter Cup. De 4 bedst tællende løb tæller til den samlede resultatliste.

## Præmier

Den klub der arrangerer sidste afdeling af Vinter cuppen har ansvaret for at sørge for præmier og uddeling heraf ved den afsluttende Vinter Cup. Der er præmier til den samlede vinder i hver klasse hos såvel H. som D. klassen. Omkostningen til præmierne ligger hos tovholderklubben.

## Betaling

Gratis deltagelse for medlemmer af Trekantklubberne. Gæster betaler 20 kr. for print af kort.